פרשת **וארא** התשפ״ד

הרב ארי דוד קאהן ari.kahn@biu.ac.il

1. **שמות פרק ח (פרשת וארא)**

(יח) וְהִפְלֵיתִי֩ בַיּ֨וֹם הַה֜וּא **אֶת־אֶ֣רֶץ גֹּ֗שֶׁן אֲשֶׁ֤ר עַמִּי֙ עֹמֵ֣ד עָלֶ֔יהָ** לְבִלְתִּ֥י הֱיֽוֹת־שָׁ֖ם **עָרֹ֑ב** לְמַ֣עַן תֵּדַ֔ע כִּ֛י אֲנִ֥י ה֖' בְּקֶ֥רֶב הָאָֽרֶץ: (יט) **וְשַׂמְתִּ֣י פְדֻ֔ת בֵּ֥ין עַמִּ֖י וּבֵ֣ין עַמֶּ֑ךָ** לְמָחָ֥ר יִהְיֶ֖ה הָאֹ֥ת הַזֶּֽה: (כ) וַיַּ֤עַשׂ ה֙' כֵּ֔ן וַיָּבֹא֙ **עָרֹ֣ב** **כָּבֵ֔ד בֵּ֥יתָה פַרְעֹ֖ה וּבֵ֣ית עֲבָדָ֑יו** וּבְכָל־אֶ֧רֶץ מִצְרַ֛יִם תִּשָּׁחֵ֥ת הָאָ֖רֶץ מִפְּנֵ֥י הֶעָרֹֽב:

(כא) וַיִּקְרָ֣א פַרְעֹ֔ה אֶל־מֹשֶׁ֖ה וּֽלְאַהֲרֹ֑ן וַיֹּ֗אמֶר לְכ֛וּ זִבְח֥וּ לֵֽאלֹהֵיכֶ֖ם בָּאָֽרֶץ: (כב) וַיֹּ֣אמֶר מֹשֶׁ֗ה לֹ֤א נָכוֹן֙ לַעֲשׂ֣וֹת כֵּ֔ן כִּ֚י **תּוֹעֲבַ֣ת מִצְרַ֔יִם** נִזְבַּ֖ח לַה֣' אֱלֹהֵ֑ינוּ הֵ֣ן נִזְבַּ֞ח אֶת־ **תּוֹעֲבַ֥ת מִצְרַ֛יִם לְעֵינֵיהֶ֖ם וְלֹ֥א יִסְקְלֻֽנוּ**: (כג) **דֶּ֚רֶךְ שְׁלֹ֣שֶׁת יָמִ֔ים נֵלֵ֖ךְ בַּמִּדְבָּ֑ר** וְזָבַ֙חְנוּ֙ לַֽה֣' אֱלֹהֵ֔ינוּ כַּאֲשֶׁ֖ר יֹאמַ֥ר אֵלֵֽינוּ: (כד) וַיֹּ֣אמֶר פַּרְעֹ֗ה אָנֹכִ֞י אֲשַׁלַּ֤ח אֶתְכֶם֙ וּזְבַחְתֶּ֞ם לַה֤' אֱלֹֽהֵיכֶם֙ בַּמִּדְבָּ֔ר **רַ֛ק הַרְחֵ֥ק לֹא־תַרְחִ֖יקוּ לָלֶ֑כֶת** הַעְתִּ֖ירוּ בַּעֲדִֽי: (כה) וַיֹּ֣אמֶר מֹשֶׁ֗ה הִנֵּ֨ה אָנֹכִ֜י יוֹצֵ֤א מֵֽעִמָּךְ֙ וְהַעְתַּרְתִּ֣י אֶל־ה֔' וְסָ֣ר **הֶעָרֹ֗ב** מִפַּרְעֹ֛ה מֵעֲבָדָ֥יו וּמֵעַמּ֖וֹ מָחָ֑ר רַ֗ק אַל־יֹסֵ֤ף פַּרְעֹה֙ הָתֵ֔ל לְבִלְתִּי֙ שַׁלַּ֣ח אֶת־הָעָ֔ם לִזְבֹּ֖חַ לַֽהֽ': (כו) **וַיֵּצֵ֥א** מֹשֶׁ֖ה מֵעִ֣ם פַּרְעֹ֑ה **וַיֶּעְתַּ֖ר** **אֶל־הֽ'**:

1. **מדרש הגדול שמות פרק ח פסוק יז (פרשת וארא)**

מכה רביעית מכת ערוב. **מפני מה הביא עליהן מכת ערוב**, לפי כשבטלו הלבנים אמרו ילכו למדברות ויצודו לנו דובים ואריות ונמרים להקים במלחמתינו. מיד צוח משה ואמר יש לך מי שיצא לקראת ארי ואינו טורפו, אמר לו הקדוש ברוך הוא אל תירא צא השדה וקרא לחיות רעות ואמור להם כה אמר ה' מיום שבראתי אתכם התקנתי אתכם ליום זה, מחר עשו אחוה זה עם זה ובואו כלכם בערבוביא ושחתו את ארץ מצרים. והלך משה ועשה כן ומיד באו למחר כולן מעורבבין לתוך מצרים, שנאמר ויעש ה' כן ויבא ערב כבד ביתה פרעה ובית עבדיו. ד"א מפני מה הביא עליהם ערוב, מפני כשבטלו הלבנים אמרו הואיל ואין להם מלאכה להתעסק בה יגדלו את בנינו ולפיכך הביא הקדוש ברוך הוא עליהם ערוב.

1. **רש"י שמות פרק ח פסוק יז (פרשת וארא)**

את הערב - **כל מיני חיות רעות ונחשים ועקרבים בערבוביא והיו משחיתים בהם**. **ויש טעם בדברפ באגדה בכל מכה ומכה למה זו ולמה זו**. …

1. **גור אריה שמות פרק ח פסוק יז (פרשת וארא)**

ויש טעם בדבר. **אבל על דם ועל צפרדע לא קשיא למה הביאם עליהם, משום דבהוה הביא עליהם המכות, לפי שהמים קרוב למצרים ועמהם תמיד, וכן הצפרדעים שביאור** (לעיל ז, כח), כי היאור הוא אצלם, וכן עפר הארץ, אבל להביא עליהם חיות רעות, שהם בלתי שכיחים ורגילים, שאינם דרים עם בני אדם, ועכשיו קשיא למה הביא ערוב, ולפיכך הוצרך לומר ש'יש טעם וכו'':

1. **רשב"ם שמות פרק ח פסוק יז (פרשת וארא)**

הערוב - **אומר אני כי מיני זאבים הם שנקראים ערוב** על שם שדרכם לטרוף בלילות כדכת' זאב ערבות ישדדם וכת' זאבי ערב לא גרמו לבקר. וכאשר יאמר מאודם אדום, כן יאמר מעמק עמוק מערב ערוב נויטריניר ב"ל, שהזאב ערוב הוא שהוא הולך בערב, עמק שם דבר, והמעשה קרוי עמוק [וכן] אדום שחור:

1. **שמות פרק ז פסוק כו - כח (פרשת וארא)**

(כו) וַיֹּ֤אמֶר ה֙' אֶל־מֹשֶׁ֔ה בֹּ֖א אֶל־פַּרְעֹ֑ה וְאָמַרְתָּ֣ אֵלָ֗יו כֹּ֚ה אָמַ֣ר ה֔' שַׁלַּ֥ח אֶת־עַמִּ֖י וְיַֽעַבְדֻֽנִי: (כז) וְאִם־מָאֵ֥ן אַתָּ֖ה לְשַׁלֵּ֑חַ הִנֵּ֣ה אָנֹכִ֗י נֹגֵ֛ף אֶת־כָּל־גְּבוּלְךָ֖ בַּֽצְפַרְדְּעִֽים: (כח) **וְשָׁרַ֣ץ** הַיְאֹר֘ צְפַרְדְּעִים֒ וְעָלוּ֙ וּבָ֣אוּ בְּבֵיתֶ֔ךָ וּבַחֲדַ֥ר מִשְׁכָּבְךָ֖ וְעַל־מִטָּתֶ֑ךָ וּבְבֵ֤ית עֲבָדֶ֙יךָ֙ וּבְעַמֶּ֔ךָ וּבְתַנּוּרֶ֖יךָ וּבְמִשְׁאֲרוֹתֶֽיךָ:

1. **שמות פרק א פסוק ז - יד (פרשת שמות)**

(ז) וּבְנֵ֣י יִשְׂרָאֵ֗ל פָּר֧וּ **וַֽיִּשְׁרְצ֛וּ** וַיִּרְבּ֥וּ וַיַּֽעַצְמ֖וּ בִּמְאֹ֣ד מְאֹ֑ד וַתִּמָּלֵ֥א הָאָ֖רֶץ אֹתָֽם: פ (ח) וַיָּ֥קָם מֶֽלֶךְ־חָדָ֖שׁ עַל־מִצְרָ֑יִם אֲשֶׁ֥ר לֹֽא־יָדַ֖ע אֶת־יוֹסֵֽף: (ט) וַיֹּ֖אמֶר אֶל־עַמּ֑וֹ הִנֵּ֗ה עַ֚ם בְּנֵ֣י יִשְׂרָאֵ֔ל רַ֥ב וְעָצ֖וּם מִמֶּֽנּוּ: (י) הָ֥בָה נִֽתְחַכְּמָ֖ה ל֑וֹ פֶּן־יִרְבֶּ֗ה וְהָיָ֞ה כִּֽי־תִקְרֶ֤אנָה מִלְחָמָה֙ וְנוֹסַ֤ף גַּם־הוּא֙ עַל־שֹׂ֣נְאֵ֔ינוּ וְנִלְחַם־ בָּ֖נוּ וְעָלָ֥ה מִן־הָאָֽרֶץ: (יא) וַיָּשִׂ֤ימוּ עָלָיו֙ שָׂרֵ֣י מִסִּ֔ים לְמַ֥עַן עַנֹּת֖וֹ בְּסִבְלֹתָ֑ם וַיִּ֜בֶן עָרֵ֤י מִסְכְּנוֹת֙ לְפַרְעֹ֔ה אֶת־פִּתֹ֖ם וְאֶת־ רַעַמְסֵֽס: (יב) וְכַאֲשֶׁר֙ יְעַנּ֣וּ אֹת֔וֹ כֵּ֥ן יִרְבֶּ֖ה וְכֵ֣ן יִפְרֹ֑ץ וַיָּקֻ֕צוּ מִפְּנֵ֖י בְּנֵ֥י יִשְׂרָאֵֽל: (יג) וַיַּעֲבִ֧דוּ מִצְרַ֛יִם אֶת־בְּנֵ֥י יִשְׂרָאֵ֖ל בְּפָֽרֶךְ: (יד) וַיְמָרְר֨וּ אֶת־חַיֵּיהֶ֜ם בַּעֲבֹדָ֣ה קָשָׁ֗ה בְּחֹ֙מֶר֙ וּבִלְבֵנִ֔ים וּבְכָל־עֲבֹדָ֖ה בַּשָּׂדֶ֑ה אֵ֚ת כָּל־עֲבֹ֣דָתָ֔ם אֲשֶׁר־עָבְד֥וּ בָהֶ֖ם בְּפָֽרֶךְ:

1. **שמות פרק ד פסוק כב - כג (פרשת שמות)**

(כב) וְאָמַרְתָּ֖ אֶל־פַּרְעֹ֑ה כֹּ֚ה אָמַ֣ר ה֔' **בְּנִ֥י בְכֹרִ֖י יִשְׂרָאֵֽל**: (כג) וָאֹמַ֣ר אֵלֶ֗יךָ **שַׁלַּ֤ח אֶת־בְּנִי֙** **וְיַֽעַבְדֵ֔נִי** וַתְּמָאֵ֖ן לְשַׁלְּח֑וֹ **הִנֵּה֙ אָנֹכִ֣י הֹרֵ֔ג אֶת־בִּנְךָ֖ בְּכֹרֶֽךָ**:

1. **שמות פרק ז פסוק י - יג (פרשת וארא)**

(י) וַיָּבֹ֨א מֹשֶׁ֤ה וְאַהֲרֹן֙ אֶל־פַּרְעֹ֔ה וַיַּ֣עֲשׂוּ כֵ֔ן כַּאֲשֶׁ֖ר צִוָּ֣ה ה֑' וַיַּשְׁלֵ֨ךְ אַהֲרֹ֜ן אֶת־מַטֵּ֗הוּ לִפְנֵ֥י פַרְעֹ֛ה וְלִפְנֵ֥י עֲבָדָ֖יו וַיְהִ֥י לְתַנִּֽין: (יא) וַיִּקְרָא֙ גַּם־פַּרְעֹ֔ה לַֽחֲכָמִ֖ים וְלַֽמְכַשְּׁפִ֑ים וַיַּֽעֲשׂ֨וּ גַם־הֵ֜ם חַרְטֻמֵּ֥י מִצְרַ֛יִם בְּלַהֲטֵיהֶ֖ם כֵּֽן: (יב) וַיַּשְׁלִ֙יכוּ֙ אִ֣ישׁ מַטֵּ֔הוּ וַיִּהְי֖וּ **לְתַנִּינִ֑ם** **וַיִּבְלַ֥ע מַטֵּֽה־אַהֲרֹ֖ן אֶת־מַטֹּתָֽם**: (יג) וַיֶּחֱזַק֙ לֵ֣ב פַּרְעֹ֔ה וְלֹ֥א שָׁמַ֖ע אֲלֵהֶ֑ם כַּאֲשֶׁ֖ר דִּבֶּ֥ר הֽ':

1. **יחזקאל פרק כט פסוק ג**

דַּבֵּ֨ר וְאָמַרְתָּ֜ כֹּֽה־אָמַ֣ר׀ אֲדֹנָ֣י ה֗' הִנְנִ֤י עָלֶ֙יךָ֙ פַּרְעֹ֣ה מֶֽלֶךְ־מִצְרַ֔יִם **הַתַּנִּים֙** הַגָּד֔וֹל הָרֹבֵ֖ץ בְּת֣וֹךְ יְאֹרָ֑יו אֲשֶׁ֥ר אָמַ֛ר לִ֥י יְאֹרִ֖י וַאֲנִ֥י עֲשִׂיתִֽנִי:

1. **שמות פרק ח (פרשת וארא)**

(ב) וַיֵּ֤ט אַהֲרֹן֙ אֶת־יָד֔וֹ **עַ֖ל מֵימֵ֣י מִצְרָ֑יִם** וַתַּ֙עַל֙ הַצְּפַרְדֵּ֔עַ וַתְּכַ֖ס אֶת־אֶ֥רֶץ מִצְרָֽיִם:

(י) וַיִּצְבְּר֥וּ אֹתָ֖ם חֳמָרִ֣ם חֳמָרִ֑ם **וַתִּבְאַ֖שׁ** הָאָֽרֶץ:

1. **שמות פרק ז פסוק יד - כה (פרשת וארא)**

(יד) וַיֹּ֤אמֶר ה֙' אֶל־מֹשֶׁ֔ה כָּבֵ֖ד לֵ֣ב פַּרְעֹ֑ה מֵאֵ֖ן לְשַׁלַּ֥ח הָעָֽם: (טו) לֵ֣ךְ אֶל־פַּרְעֹ֞ה בַּבֹּ֗קֶר הִנֵּה֙ יֹצֵ֣א הַמַּ֔יְמָה וְנִצַּבְתָּ֥ לִקְרָאת֖וֹ עַל־שְׂפַ֣ת **הַיְאֹ֑ר** וְהַמַּטֶּ֛ה אֲשֶׁר־ נֶהְפַּ֥ךְ לְנָחָ֖שׁ תִּקַּ֥ח בְּיָדֶֽךָ: (טז) וְאָמַרְתָּ֣ אֵלָ֗יו ה֞' אֱלֹהֵ֤י הָעִבְרִים֙ שְׁלָחַ֤נִי אֵלֶ֙יךָ֙ לֵאמֹ֔ר שַׁלַּח֙ **אֶת־עַמִּ֔י** **וְיַֽעַבְדֻ֖נִי** בַּמִּדְבָּ֑ר וְהִנֵּ֥ה לֹא־שָׁמַ֖עְתָּ עַד־כֹּֽה: (יז) כֹּ֚ה אָמַ֣ר ה֔' בְּזֹ֣את תֵּדַ֔ע כִּ֖י אֲנִ֣י ה֑' הִנֵּ֨ה אָנֹכִ֜י מַכֶּ֣ה׀ בַּמַּטֶּ֣ה אֲשֶׁר־בְּיָדִ֗י **עַל־הַמַּ֛יִם אֲשֶׁ֥ר בַּיְאֹ֖ר וְנֶהֶפְכ֥וּ לְדָֽם**: (יח) **וְהַדָּגָ֧ה** אֲשֶׁר־בַּיְאֹ֛ר תָּמ֖וּת **וּבָאַ֣שׁ** הַיְאֹ֑ר וְנִלְא֣וּ מִצְרַ֔יִם לִשְׁתּ֥וֹת מַ֖יִם **מִן־הַיְאֹֽר**: ס (יט) וַיֹּ֨אמֶר ה֜' אֶל־מֹשֶׁ֗ה אֱמֹ֣ר אֶֽל־אַהֲרֹ֡ן קַ֣ח מַטְּךָ֣ וּנְטֵֽה־יָדְךָ֩ עַל־מֵימֵ֨י מִצְרַ֜יִם עַֽל־נַהֲרֹתָ֣ם׀ עַל־יְאֹרֵיהֶ֣ם וְעַל־אַגְמֵיהֶ֗ם וְעַ֛ל כָּל־מִקְוֵ֥ה מֵימֵיהֶ֖ם **וְיִֽהְיוּ־דָ֑ם** וְהָ֤יָה **דָם֙** בְּכָל־אֶ֣רֶץ מִצְרַ֔יִם **וּבָעֵצִ֖ים וּבָאֲבָנִֽים**: (כ) וַיַּֽעֲשׂוּ־כֵן֩ מֹשֶׁ֨ה וְאַהֲרֹ֜ן כַּאֲשֶׁ֣ר׀ צִוָּ֣ה ה֗' וַיָּ֤רֶם בַּמַּטֶּה֙ ו**ַיַּ֤ךְ אֶת־הַמַּ֙יִם֙ אֲשֶׁ֣ר בַּיְאֹ֔ר לְעֵינֵ֣י פַרְעֹ֔ה וּלְעֵינֵ֖י עֲבָדָ֑יו וַיֵּהָֽפְכ֛וּ כָּל־הַמַּ֥יִם אֲשֶׁר־בַּיְאֹ֖ר לְדָֽם:** (כא) וְהַדָּגָ֨ה אֲשֶׁר־בַּיְאֹ֥ר מֵ֙תָה֙ **וַיִּבְאַ֣שׁ** הַיְאֹ֔ר וְלֹא־יָכְל֣וּ מִצְרַ֔יִם לִשְׁתּ֥וֹת מַ֖יִם מִן־הַיְאֹ֑ר **וַיְהִ֥י הַדָּ֖ם בְּכָל־אֶ֥רֶץ מִצְרָֽיִם**: (כב) וַיַּֽעֲשׂוּ־כֵ֛ן חַרְטֻמֵּ֥י מִצְרַ֖יִם בְּלָטֵיהֶ֑ם וַיֶּחֱזַ֤ק לֵב־פַּרְעֹה֙ וְלֹא־שָׁמַ֣ע אֲלֵהֶ֔ם כַּאֲשֶׁ֖ר דִּבֶּ֥ר הֽ': (כג) וַיִּ֣פֶן פַּרְעֹ֔ה וַיָּבֹ֖א אֶל־בֵּית֑וֹ וְלֹא־שָׁ֥ת לִבּ֖וֹ גַּם־לָזֹֽאת: (כד) **וַיַּחְפְּר֧וּ כָל־מִצְרַ֛יִם סְבִיבֹ֥ת הַיְאֹ֖ר מַ֣יִם לִשְׁתּ֑וֹת** כִּ֣י לֹ֤א יָֽכְלוּ֙ לִשְׁתֹּ֔ת מִמֵּימֵ֖י הַיְאֹֽר: (כה) וַיִּמָּלֵ֖א שִׁבְעַ֣ת יָמִ֑ים אַחֲרֵ֥י הַכּוֹת־ה֖' אֶת־הַיְאֹֽר: פ

1. **שמות פרק א פסוק יג - כב (פרשת שמות)**

(יג) **וַיַּעֲבִ֧דוּ** מִצְרַ֛יִם אֶת־בְּנֵ֥י יִשְׂרָאֵ֖ל בְּפָֽרֶךְ: (יד) וַיְמָרְר֨וּ אֶת־חַיֵּיהֶ֜ם בַּעֲבֹדָ֣ה קָשָׁ֗ה **בְּחֹ֙מֶר֙** **וּבִלְבֵנִ֔ים** **וּבְכָל־עֲבֹדָ֖ה** בַּשָּׂדֶ֑ה אֵ֚ת **כָּל־עֲבֹ֣דָתָ֔ם** **אֲשֶׁר־עָבְד֥וּ** בָהֶ֖ם בְּפָֽרֶךְ: (טו) וַיֹּ֙אמֶר֙ מֶ֣לֶךְ מִצְרַ֔יִם לַֽמְיַלְּדֹ֖ת הָֽעִבְרִיֹּ֑ת אֲשֶׁ֨ר שֵׁ֤ם הָֽאַחַת֙ שִׁפְרָ֔ה וְשֵׁ֥ם הַשֵּׁנִ֖ית פּוּעָֽה: (טז) וַיֹּ֗אמֶר בְּיַלֶּדְכֶן֙ אֶת־הָֽעִבְרִיּ֔וֹת וּרְאִיתֶ֖ן עַל־הָאָבְנָ֑יִם אִם־בֵּ֥ן הוּא֙ **וַהֲמִתֶּ֣ן אֹת֔וֹ** וְאִם־בַּ֥ת הִ֖וא וָחָֽיָה: (יז) וַתִּירֶ֤אןָ הַֽמְיַלְּדֹת֙ אֶת־הָ֣אֱלֹהִ֔ים וְלֹ֣א עָשׂ֔וּ כַּאֲשֶׁ֛ר דִּבֶּ֥ר אֲלֵיהֶ֖ן מֶ֣לֶךְ מִצְרָ֑יִם וַתְּחַיֶּ֖יןָ אֶת־ הַיְלָדִֽים: (יח) וַיִּקְרָ֤א מֶֽלֶךְ־מִצְרַ֙יִם֙ לַֽמְיַלְּדֹ֔ת וַיֹּ֣אמֶר לָהֶ֔ן מַדּ֥וּעַ עֲשִׂיתֶ֖ן הַדָּבָ֣ר הַזֶּ֑ה וַתְּחַיֶּ֖יןָ אֶת־הַיְלָדִֽים: (יט) וַתֹּאמַ֤רְןָ הַֽמְיַלְּדֹת֙ אֶל־פַּרְעֹ֔ה כִּ֣י לֹ֧א כַנָּשִׁ֛ים הַמִּצְרִיֹּ֖ת הָֽעִבְרִיֹּ֑ת **כִּֽי־חָי֣וֹת** הֵ֔נָּה בְּטֶ֨רֶם תָּב֧וֹא אֲלֵהֶ֛ן הַמְיַלֶּ֖דֶת וְיָלָֽדוּ: (כ) וַיֵּ֥יטֶב אֱלֹהִ֖ים לַֽמְיַלְּדֹ֑ת וַיִּ֧רֶב הָעָ֛ם וַיַּֽעַצְמ֖וּ מְאֹֽד: (כא) וַיְהִ֕י כִּֽי־יָֽרְא֥וּ הַֽמְיַלְּדֹ֖ת אֶת־הָאֱלֹהִ֑ים וַיַּ֥עַשׂ לָהֶ֖ם בָּתִּֽים: (כב) וַיְצַ֣ו פַּרְעֹ֔ה לְכָל־עַמּ֖וֹ לֵאמֹ֑ר **כָּל־הַבֵּ֣ן הַיִּלּ֗וֹד הַיְאֹ֙רָה֙ תַּשְׁלִיכֻ֔הוּ** וְכָל־הַבַּ֖ת תְּחַיּֽוּן: פ

1. **שמות פרק ט פסוק ב - ז (פרשת וארא)**

(ב) כִּ֛י אִם־מָאֵ֥ן אַתָּ֖ה לְשַׁלֵּ֑חַ וְעוֹדְךָ֖ מַחֲזִ֥יק בָּֽם: (ג) הִנֵּ֨ה יַד־ה֜' הוֹיָ֗ה בְּמִקְנְךָ֙ אֲשֶׁ֣ר בַּשָּׂדֶ֔ה בַּסּוּסִ֤ים בַּֽחֲמֹרִים֙ בַּגְּמַלִּ֔ים בַּבָּקָ֖ר **וּבַצֹּ֑אן** דֶּ֖בֶר כָּבֵ֥ד מְאֹֽד: (ד) וְהִפְלָ֣ה ה֔' בֵּ֚ין מִקְנֵ֣ה יִשְׂרָאֵ֔ל וּבֵ֖ין מִקְנֵ֣ה מִצְרָ֑יִם וְלֹ֥א יָמ֛וּת מִכָּל־לִבְנֵ֥י יִשְׂרָאֵ֖ל דָּבָֽר: (ה) וַיָּ֥שֶׂם ה֖' מוֹעֵ֣ד לֵאמֹ֑ר מָחָ֗ר יַעֲשֶׂ֧ה ה֛' הַדָּבָ֥ר הַזֶּ֖ה בָּאָֽרֶץ: (ו) וַיַּ֨עַשׂ ה֜' אֶת־הַדָּבָ֤ר הַזֶּה֙ מִֽמָּחֳרָ֔ת וַיָּ֕מָת כֹּ֖ל מִקְנֵ֣ה מִצְרָ֑יִם וּמִמִּקְנֵ֥ה בְנֵֽי־יִשְׂרָאֵ֖ל לֹא־מֵ֥ת אֶחָֽד: (ז) וַיִּשְׁלַ֣ח פַּרְעֹ֔ה וְהִנֵּ֗ה לֹא־מֵ֛ת מִמִּקְנֵ֥ה יִשְׂרָאֵ֖ל עַד־אֶחָ֑ד וַיִּכְבַּד֙ לֵ֣ב פַּרְעֹ֔ה וְלֹ֥א שִׁלַּ֖ח אֶת־ הָעָֽם:

1. **בראשית פרק מו פסוק לד (פרשת ויגש)**

וַאֲמַרְתֶּ֗ם אַנְשֵׁ֨י מִקְנֶ֜ה הָי֤וּ עֲבָדֶ֙יךָ֙ מִנְּעוּרֵ֣ינוּ וְעַד־עַ֔תָּה גַּם־אֲנַ֖חְנוּ גַּם־אֲבֹתֵ֑ינוּ בַּעֲב֗וּר תֵּשְׁבוּ֙ בְּאֶ֣רֶץ גֹּ֔שֶׁן כִּֽי־ תוֹעֲבַ֥ת מִצְרַ֖יִם כָּל־רֹ֥עֵה צֹֽאן:

1. **רש"י בראשית פרק מו פסוק לד (פרשת ויגש)**

כי תועבת מצרים כל רעה צאן - לפי שהם להםז אלהות:

1. **תורת משה שמות פרק יב פסוק כא (פרשת בא)**

משכו וקחו לכם צאן. איתא במ"ר (ט"ז ב') משכו ידיכם מן הע"ז וקחו לכם צאן, ורש"י פי' מי שיש לו צאן ימשוך משלו, וקחו מי שאין לו יקח מן השוק, ולעיל (פ' ג') כתיב פסח מצרים מבעשור הי', ולפרשו **נ"ל כי במצרים עבדו למזל טלה שהוא מזל ניסן ואז בליל ט"ו המזל ברום המעלה**…

1. **בראשית פרק מג פסוק לב (פרשת מקץ)**

וַיָּשִׂ֥ימוּ ל֛וֹ לְבַדּ֖וֹ וְלָהֶ֣ם לְבַדָּ֑ם וְלַמִּצְרִ֞ים הָאֹכְלִ֤ים אִתּוֹ֙ לְבַדָּ֔ם כִּי֩ לֹ֨א יוּכְל֜וּן הַמִּצְרִ֗ים **לֶאֱכֹ֤ל אֶת־הָֽעִבְרִים֙ לֶ֔חֶם כִּי־תוֹעֵבָ֥ה הִ֖וא לְמִצְרָֽיִם**:

1. **שמות פרק ט פסוק ח (פרשת וארא)**

(ח) וַיֹּ֣אמֶר ה֘' אֶל־מֹשֶׁ֣ה וְאֶֽל־אַהֲרֹן֒ קְח֤וּ לָכֶם֙ מְלֹ֣א חָפְנֵיכֶ֔ם פִּ֖יחַ כִּבְשָׁ֑ן וּזְרָק֥וֹ מֹשֶׁ֛ה הַשָּׁמַ֖יְמָה לְעֵינֵ֥י פַרְעֹֽה:

1. **שמות פרק ה פסוק ה - כא (פרשת שמות)**

(ה) וַיֹּ֣אמֶר פַּרְעֹ֔ה הֵן־רַבִּ֥ים עַתָּ֖ה עַ֣ם הָאָ֑רֶץ וְהִשְׁבַּתֶּ֥ם אֹתָ֖ם מִסִּבְלֹתָֽם: (ו) וַיְצַ֥ו פַּרְעֹ֖ה בַּיּ֣וֹם הַה֑וּא אֶת־הַנֹּגְשִׂ֣ים בָּעָ֔ם וְאֶת־שֹׁטְרָ֖יו לֵאמֹֽר: (ז) לֹ֣א תֹאסִפ֞וּן לָתֵ֨ת **תֶּ֧בֶן לָעָ֛ם לִלְבֹּ֥ן הַלְּבֵנִ֖ים** כִּתְמ֣וֹל שִׁלְשֹׁ֑ם הֵ֚ם יֵֽלְכ֔וּ וְקֹשְׁשׁ֥וּ לָהֶ֖ם תֶּֽבֶן: (ח) וְאֶת־מַתְכֹּ֨נֶת הַלְּבֵנִ֜ים אֲשֶׁ֣ר הֵם֩ עֹשִׂ֨ים תְּמ֤וֹל שִׁלְשֹׁם֙ תָּשִׂ֣ימוּ עֲלֵיהֶ֔ם לֹ֥א תִגְרְע֖וּ מִמֶּ֑נּוּ כִּֽי־ נִרְפִּ֣ים הֵ֔ם עַל־כֵּ֗ן הֵ֤ם צֹֽעֲקִים֙ לֵאמֹ֔ר נֵלְכָ֖ה נִזְבְּחָ֥ה לֵאלֹהֵֽינוּ: (ט) תִּכְבַּ֧ד הָעֲבֹדָ֛ה עַל־הָאֲנָשִׁ֖ים וְיַעֲשׂוּ־בָ֑הּ וְאַל־יִשְׁע֖וּ בְּדִבְרֵי־שָֽׁקֶר: (י) וַיֵּ֨צְא֜וּ נֹגְשֵׂ֤י הָעָם֙ וְשֹׁ֣טְרָ֔יו וַיֹּאמְר֥וּ אֶל־הָעָ֖ם לֵאמֹ֑ר כֹּ֚ה אָמַ֣ר פַּרְעֹ֔ה אֵינֶ֛נִּי נֹתֵ֥ן לָכֶ֖ם תֶּֽבֶן: (יא) אַתֶּ֗ם לְכ֨וּ קְח֤וּ לָכֶם֙ תֶּ֔בֶן מֵאֲשֶׁ֖ר תִּמְצָ֑אוּ כִּ֣י אֵ֥ין נִגְרָ֛ע מֵעֲבֹדַתְכֶ֖ם דָּבָֽר: (יב) וַיָּ֥פֶץ הָעָ֖ם בְּכָל־אֶ֣רֶץ מִצְרָ֑יִם לְקֹשֵׁ֥שׁ קַ֖שׁ לַתֶּֽבֶן: (יג) וְהַנֹּגְשִׂ֖ים אָצִ֣ים לֵאמֹ֑ר כַּלּ֤וּ מַעֲשֵׂיכֶם֙ דְּבַר־י֣וֹם בְּיוֹמ֔וֹ כַּאֲשֶׁ֖ר בִּהְי֥וֹת הַתֶּֽבֶן: (יד) וַיֻּכּ֗וּ שֹֽׁטְרֵי֙ בְּנֵ֣י יִשְׂרָאֵ֔ל אֲשֶׁר־שָׂ֣מוּ עֲלֵהֶ֔ם נֹגְשֵׂ֥י פַרְעֹ֖ה לֵאמֹ֑ר מַדּ֡וּעַ לֹא֩ כִלִּיתֶ֨ם חָקְכֶ֤ם לִלְבֹּן֙ כִּתְמ֣וֹל שִׁלְשֹׁ֔ם גַּם־תְּמ֖וֹל גַּם־הַיּֽוֹם: (טו) וַיָּבֹ֗אוּ שֹֽׁטְרֵי֙ בְּנֵ֣י יִשְׂרָאֵ֔ל וַיִּצְעֲק֥וּ אֶל־פַּרְעֹ֖ה לֵאמֹ֑ר לָ֧מָּה תַעֲשֶׂ֦ה כֹ֖ה לַעֲבָדֶֽיךָ: (טז) תֶּ֗בֶן אֵ֤ין נִתָּן֙ לַעֲבָדֶ֔יךָ וּלְבֵנִ֛ים אֹמְרִ֥ים לָ֖נוּ עֲשׂ֑וּ וְהִנֵּ֧ה עֲבָדֶ֛יךָ מֻכִּ֖ים וְחָטָ֥את עַמֶּֽךָ: (יז) וַיֹּ֛אמֶר נִרְפִּ֥ים אַתֶּ֖ם נִרְפִּ֑ים עַל־כֵּן֙ אַתֶּ֣ם אֹֽמְרִ֔ים נֵלְכָ֖ה נִזְבְּחָ֥ה לַֽהֽ': (יח) וְעַתָּה֙ לְכ֣וּ עִבְד֔וּ וְתֶ֖בֶן לֹא־יִנָּתֵ֣ן לָכֶ֑ם וְתֹ֥כֶן לְבֵנִ֖ים תִּתֵּֽנוּ: (יט) וַיִּרְא֞וּ שֹֽׁטְרֵ֧י בְנֵֽי־יִשְׂרָאֵ֛ל אֹתָ֖ם בְּרָ֣ע לֵאמֹ֑ר לֹא־תִגְרְע֥וּ מִלִּבְנֵיכֶ֖ם דְּבַר־י֥וֹם בְּיוֹמֽוֹ: (כ) וַֽיִּפְגְּעוּ֙ אֶת־מֹשֶׁ֣ה וְאֶֽת־אַהֲרֹ֔ן נִצָּבִ֖ים לִקְרָאתָ֑ם בְּצֵאתָ֖ם מֵאֵ֥ת פַּרְעֹֽה: (כא) וַיֹּאמְר֣וּ אֲלֵהֶ֔ם יֵ֧רֶא ה֛' עֲלֵיכֶ֖ם וְיִשְׁפֹּ֑ט אֲשֶׁ֧ר הִבְאַשְׁתֶּ֣ם אֶת־רֵיחֵ֗נוּ בְּעֵינֵ֤י פַרְעֹה֙ וּבְעֵינֵ֣י עֲבָדָ֔יו לָֽתֶת־חֶ֥רֶב בְּיָדָ֖ם לְהָרְגֵֽנוּ:

1. **שמות פרק ט פסוק יא (פרשת וארא)**

(יא) וְלֹֽא־יָכְל֣וּ הַֽחַרְטֻמִּ֗ים לַעֲמֹ֛ד לִפְנֵ֥י מֹשֶׁ֖ה מִפְּנֵ֣י הַשְּׁחִ֑ין כִּֽי־הָיָ֣ה הַשְּׁחִ֔ין בַּחַרְטֻמִּ֖ם וּבְכָל־מִצְרָֽיִם:

1. **רמב"ן שמות פרק ט פסוק יא (פרשת וארא)**

(יא) ולא יכלו החרטומים לעמוד לפני משה - בושו והכלמו וחפו ראשם בהיותם מלאים שחין ולא יכלו מלט נפשם, על כן לא באו בהיכל המלך ולא נראו לפני משה בחוצות והיו בבתיהם מסוגרים:

1. **משך חכמה שמות פרק ט פסוק יא (פרשת וארא)**

(יא) ולא יכלו החרטומים לעמוד לפני משה וכו'. פירוש, שבושו מפני משה, ולא היה כוח בלהטיהם לעשות שחין על משה, אף שהיה סמוך לפלטין של פרעה, ולא בארץ גושן, וכבר חלה בו הצרעת, שידו היתה מצורעת כשלג, ונוח לחול עליו שנית. ובכל זה, לא יכלו להפוך בשרו לשחין, ולכן נכלמו מפניו מאוד, ואדרבא, מהם התחילה מכת השחין, וכמו שאמר "כי היה השחין בחרטומים (ובכל מצרים").

1. **מדרש הגדול שמות פרק ז פסוק יז (פרשת וארא)**

כה אמר ה' בזאת תדע כי אני ה'. מפני מה לקה נילוס תחלה. לפי שהיו פרעה ועבדיו משתחוין לנילוס נהר ומקטרין לו ומזבחין לו, שנאמר על כן יזבח לחרמו ויקטר למכמרתו (חבקוק א, טז), לפיכך אמר הקדוש ברוך הוא למשה הך נילוס נהר ויהפך הוא ומימי מצרים לדם ויהא ריחן כנבלה ויהיה למצרים ולפרעה בושה גדולה שלקה אלהיהן תחלה. ד"א מפני מה לקה נילוס תחלה, שלא יאמרו אלהינו כעס עלינו. **מפני מה הביא עליהן מכת דם,** מפני שהשליכו את ילדי ישראל לים, שנאמר כל הבן הילוד היארה תשליכוהו (שמות א, כב), לפיכך דן את המים אשר ביאר. ד"א לפי שמנעו בנות ישראל מלטבול כדי למעטם מפריה ורביה לפיכך לקה היאר.

1. **מדרש הגדול שמות פרק י פסוק כג (פרשת בא)**

**ומפני מה הביא עליהן מכת חשך**, מפני כבודם שלישראל, לפי שהיו בישראל רשעים שאינן מאמינין בגאולה והיו מגלין מסטירין שלישראל למצרים, מה עשה הקדוש ברוך הוא להפרע מהן, הביא חשך על המצרים ולא היו זזין ממקומן והיו ישראל מקברין רשעים שבהם

1. **מדרש הגדול שמות פרק ז פסוק כו (פרשת וארא)**

ויאמר ה' אל משה בא אל פרעה. **מכה שנייה מכת צפרדעים. מפני מה הביא עליהם מכת צפרדעים**, לפי שאמרו לישראל לצבור טיט ולעשות לבנים השריץ ארצם צפרדעים. את מוצא נס בתוך נס. לא היו צפרדעים ביאר כל עיקר אלא בו ביום עלו, שנאמר ושרץ היאר צפרדעים. אין לי אלא היאר ומניין שאף הארץ היתה שורצת שנאמר שרץ ארצם צפרדעים (תהלים קה, ל). ואין לי אלא צפרדעים בלבד ומניין לרבות כל החיות המשכלות שבים, שנאמר וצפרדע ותשחיתם (שם עח, מה). ואין השחתה אלא מיתה שנאמר ויאמר דוד אל אבישי אל תשחיתהו (ש"א כו, ט). מינין מינין היו הצפרדעים, הראויין לבתים לבתים, לחדרים לחדרים, למטות למטות, שנאמר ועלו ובאו בביתיך ובחדר משכבך ועל מטתיך. אפלו בגופו שלפרעה היו שולטין שנאמר ובכה ובעמך ובכל עבדיך יעלו הצפרדעים. נאמרו הצפרדעים עשרה פעמים כנגד עשרה מקומות שנתמלאו מהם, שנאמר ועלו ובאו בביתך ובחדר משכבך וגו' ובכה ובעמך ובכל עבדיך. ומפני מה התחילה מכת צפרדעים בפרעה תחלה, את מוצא מכת דם לא לקה בה פרעה הרשע, שנאמר ויפן פרעה ויבא אל ביתו ולא שת לבו גם לזאת (שמות ז, כג), אלא נתגאה וכיון שבאת מכת צפרדעים אמר הקדוש ברוך הוא לא תתחיל תחלה אלא בו שנאמר ובכה ובעמך.

1. **מדרש הגדול שמות פרק ח פסוק יב (פרשת וארא)**

יב) ויאמר ה' אל משה אמר אל אהרן נטה את מטך והך את עפר הארץ. **מכה שלישית מכת כנים. מפני מה הביא עליהם מכת כנים**, לפי שכשבטלו הלבנים אמרו ילכו ויסבלו עפר כרמים, ונגזר על עפר ארצם להיות כנים. ד"א כיון שבטלו הלבנים אמרו יכבדו לנו את השווקים ואת הרחובות, ונעשה עפר ארצם כנים.

1. **מדרש הגדול שמות פרק ח פסוק כב (פרשת וארא)**

כב) הן נזבח את תועבת מצרים לעיניהם ולא יסקלונו. מגיד הכתוב שהיו המצרים עובדין **למזל טלה ולא היו שוחטין בהמה דקה ולא אוכלין אותה**. לכך נאמר כי תועבת מצרים כל רעה צאן (בראשית מו, לד).

**מדרש הגדול שמות פרק ט פסוק א (פרשת וארא)**

ויאמר ה' אל משה בא אל פרעה. מכה חמישית מכת דבר. **מפני מה הביא עליהן הקדוש ברוך הוא מכת דב**ר, מפני שכשאבדו תינוקות שלהן אמרו הואיל ואין להן מלאכה ירעו את בהמתנו. וכן הוא אומר ובכל עבדה בשדה (שמות א, יד). הביא עליהם את הדבר, אמר ר' נחמיה כל מכה ומכה שהביא הקדוש ברוך הוא על המצרים היתה מכת דבר בכל אחת מהן. וכן הוא אומר את כל מגפותי (פסוק יד). ואומר ואשלח את משה ואת אהרן ואגף את מצרים בכל מגפותי (יהושע כד, ה), קרא הכתוב המכות מגפות. הא כאיזה צד, בדם מפני המים המלוחין. בצפרדעים מפני החיות המשכלות. בכנים היו עולין בגופן כמחטין ומעלין נומי ומתין. ערוב כמשמעו. דבר כמות שהוא. אין לי אלא בבהמה בלבד ומנין אף באדם, ת"ל בסוסים בחמורים בגמלים בבקר ובצאן. היה הסוס נופל ורוכבו עמו, החמור וחמרו, הגמל וגמלו, הבקר ואכרו, הצאן ורועיהן. ראייה לדבר מן העתידות, שנאמר וכן תהיה מגפת הסוס הפרד הגמל והחמור וכל הבהמה אשר יהיה במחנות ההמה כמגפה הזאת (זכריה יד, טו). אין לי אלא בהמות המפורשות בלבד ומנין אף החיות שאינן ברשותן שמתו בדבר, ת"ל וחיתם לדבר הסגיר (תהלים עח, נ). ד"א וחיתם לדבר הסגיר אלו נפשותיהם, כענין שנאמר ותקרב לשחת נפשו וחיתו לממיתים (איוב לג, כב). נמצאת אומר נרמזה להם מכת בכורות ממכת דבר, שהיא גם היא דבר, שנאמר הנה יד ה' הויה, פעם שנייה.

1. **מדרש הגדול שמות פרק ט פסוק ח (פרשת וארא)**

ויאמר ה' אל משה ואל אהרן קחו לכם מלא חפניכם. **מכה ששית מכת שחין. מפני מה הביא עליהן הקדוש ברוך הוא מכת שחין, מפני שכשאבדה בהמתן אמרו הואיל ואין להם מלאכה להתעסק בה יחממו לנו חמין במרחצאות**. אמר הקדוש ברוך הוא אתם שעבדתם עמי במרחצאות לעדן בהם עצמכם אני נפרע מכם בשחין. וכן הוא אומר כי בדבר אשר זדו עליהם (שמות יח, יא). דנן הקדוש ברוך הוא במה שדנו את ישראל מדה במדה עד שהיו מכריזין כל הרוחץ בחמין נפשו יוצאה.

**שמות פרק יב פסוק יב - יג (פרשת בא)**

(יב) וְעָבַרְתִּ֣י בְאֶֽרֶץ־מִצְרַיִם֘ בַּלַּ֣יְלָה הַזֶּה֒ וְהִכֵּיתִ֤י כָל־בְּכוֹר֙ בְּאֶ֣רֶץ מִצְרַ֔יִם מֵאָדָ֖ם וְעַד־בְּהֵמָ֑ה ו**ּבְכָל־אֱלֹהֵ֥י מִצְרַ֛יִם אֶֽעֱשֶׂ֥ה שְׁפָטִ֖ים אֲנִ֥י הֽ'**: (יג) וְהָיָה֩ הַדָּ֨ם לָכֶ֜ם לְאֹ֗ת עַ֤ל הַבָּתִּים֙ אֲשֶׁ֣ר אַתֶּ֣ם שָׁ֔ם וְרָאִ֙יתִי֙ אֶת־הַדָּ֔ם וּפָסַחְתִּ֖י עֲלֵכֶ֑ם וְלֹֽא־יִֽהְיֶ֨ה בָכֶ֥ם נֶ֙גֶף֙ לְמַשְׁחִ֔ית בְּהַכֹּתִ֖י בְּאֶ֥רֶץ מִצְרָֽיִם:

**בראשית פרק טו פסוק יג - יד (פרשת לך לך)**

(יג) וַיֹּא֣מֶר לְאַבְרָ֗ם יָדֹ֨עַ תֵּדַ֜ע כִּי־גֵ֣ר׀ יִהְיֶ֣ה זַרְעֲךָ֗ בְּאֶ֙רֶץ֙ לֹ֣א לָהֶ֔ם וַעֲבָד֖וּם וְעִנּ֣וּ אֹתָ֑ם אַרְבַּ֥ע מֵא֖וֹת שָׁנָֽה: (יד) **וְגַ֧ם אֶת־הַגּ֛וֹי אֲשֶׁ֥ר יַעֲבֹ֖דוּ דָּ֣ן אָנֹ֑כִי** וְאַחֲרֵי־כֵ֥ן יֵצְא֖וּ בִּרְכֻ֥שׁ גָּדֽוֹל:

**רש"י שמות פרק ז פסוק יז - יט (פרשת וארא)**

(יז) ונהפכו לדם - לפי שאין גשמים יורדים במצרים, ונילוס עולה ומשקה את הארץ, **ומצרים עובדים לנילוס**, **לפיכך הלקה את יראתם** ואחר כך הלקה אותם:

(יח) ונלאו מצרים - לבקש רפואה למי היאור שיהיו ראוין לשתות:

(יט) אמר אל אהרן - **לפי שהגין היאור על משה כשנשלך לתוכו, לפיכך לא לקה על ידו לא בדם ולא בצפרדעים, ולקה על ידי אהרן**:

נהרתם - הם נהרות המושכים כעין נהרות שלנו:

יאריהם - הם בריכות ונגרים העשויות בידי אדם משפת הנהר לשדות, **ונילוס מימיו מתברכים ועולה דרך היאורים ומשקה השדות**:

אגמיהם - קבוצת מים שאינן נובעין ואינן מושכין, אלא עומדין במקום אחד, וקורין לו אישטנ"ק [אגם]:

**בכל ארץ מצרים** - **אף במרחצאות ובאמבטאות שבבתים**:

**ובעצים ובאבנים - מים שבכלי עץג ובכלי אבן**:

**שמות רבה (וילנא) פרשה ט סימן יא (פרשת וארא)**

ד"א ובעצים ובאבנים שהיו המים ששותין עם יהודי בכלי אחד או בכלי עץ או בכלי אבן נהפכין בפיו לדם,

**מדרש הגדול שמות פרק ז פסוק כב (פרשת וארא)**

כב) ויעשו כן חרטמי מצרים בלטיהם. אמר ר' איבו בר נגארי אמר ר' חייא בר אבא בלטיהם אלו מעשה שדים, בלהטיהם אלו מעשה כשפים. וכן הוא אומר ואת להט החרב המתהפכת (בראשית ג, כד).

**אבן עזרא הפירוש הארוך שמות פרק ז פסוק כב (פרשת וארא)**

ויש לשאול, אם על יד אהרן נהפכו כל מימי מצרים לדם, אנה מצאו החרטומים מים והפכום? והתשובה, אהרן לא הפך רק המים שהיו על הארץ, לא המים שהיו תחת הארץ, והחרטומים חפרו והוציאו מים והראו כי נהפכו לדם. ויש הפרש גדול בין מעשה אהרן ובין מעשיהם, כי אהרן הפך כל היאור שהיה לפניו, וכל מים שהיה בכל גבול מצרים שלא היה רואה אותם. ועוד כי הפך מים שאינם עומדים רק רצים תמיד, ומים אחרים באים, ועוד כי עמדה המכה שבעת ימים. והחרטומים לא הראו שהפכו רק מים מעטים עומדים בכלי, וזה היה רגע אחד עד ששב פרעה אל ביתו:

**ר' חיים פלטיאל שמות פרק ז פסוק כב (פרשת וארא)**

(כב) ויעשו כן חרטומי מצרים. וא"ת והיאך עשו והא היה הכל דם, וי"ל דכל המכות לא שמשו בארץ גושן ושם עשו ממים דם, אי נמי ממי בארות דכתיב ויחפרו כל מצרים סביבת היאור מים לשתות.

ויעשו כן חרטומי [מצרים] בלטיהם. וק' היכן מצאו מים והלא נהפכו כל המים לדם גם בעיצים וגם באבנים, וי"ל שניסו בארץ גושן ששם לא היו המכות.

**ריב"א שמות פרק ז פסוק כב (פרשת וארא)**

(כב) ויעשו כן חרטומי מצרים. וא"ת מה עשו הלא היו לדם כל מימי מצרים. וי"ל שלפי רבי' יוסף בכור שור ניחא. והר"ר אליקום תירץ שממימי ישראל היו עושין כן כי הם לא נהפכו לדם. וסעד לדבריו מצאתי במדרש תנחומ' למתי אעתיר לך וכו':

**שמות פרק ז פסוק כז (פרשת וארא)**

(כז) וְאִם־מָאֵ֥ן אַתָּ֖ה לְשַׁלֵּ֑חַ הִנֵּ֣ה אָנֹכִ֗י נֹגֵ֛ף **אֶת־כָּל־גְּבוּלְךָ֖** בַּֽצְפַרְדְּעִֽים:

**שמות פרק ח פסוק יח (פרשת וארא)**

(יח) וְהִפְלֵיתִי֩ בַיּ֨וֹם הַה֜וּא אֶת־אֶ֣רֶץ גֹּ֗שֶׁן אֲשֶׁ֤ר עַמִּי֙ עֹמֵ֣ד עָלֶ֔יהָ לְבִלְתִּ֥י הֱיֽוֹת־שָׁ֖ם עָרֹ֑ב לְמַ֣עַן תֵּדַ֔ע כִּ֛י אֲנִ֥י ה֖' בְּקֶ֥רֶב הָאָֽרֶץ:

**שמות פרק ט פסוק כו (פרשת וארא)**

(כו) רַ֚ק בְּאֶ֣רֶץ גֹּ֔שֶׁן אֲשֶׁר־שָׁ֖ם בְּנֵ֣י יִשְׂרָאֵ֑ל לֹ֥א הָיָ֖ה בָּרָֽד:

**שמות פרק י פסוק ד (פרשת בא)**

(ד) כִּ֛י אִם־מָאֵ֥ן אַתָּ֖ה לְשַׁלֵּ֣חַ אֶת־עַמִּ֑י הִנְנִ֨י מֵבִ֥יא מָחָ֛ר אַרְבֶּ֖ה בִּגְבֻלֶֽךָ:

**שמות פרק י פסוק כג (פרשת בא)**

(כג) לֹֽא־רָא֞וּ אִ֣ישׁ אֶת־אָחִ֗יו וְלֹא־קָ֛מוּ אִ֥ישׁ מִתַּחְתָּ֖יו שְׁלֹ֣שֶׁת יָמִ֑ים וּֽלְכָל־בְּנֵ֧י יִשְׂרָאֵ֛ל הָ֥יָה א֖וֹר בְּמוֹשְׁבֹתָֽם:

**שמות פרק ז פסוק יט (פרשת וארא)**

(יט) וַיֹּ֨אמֶר ה֜' אֶל־מֹשֶׁ֗ה אֱמֹ֣ר אֶֽל־אַהֲרֹ֡ן קַ֣ח מַטְּךָ֣ וּנְטֵֽה־יָדְךָ֩ עַל־מֵימֵ֨י מִצְרַ֜יִם עַֽל־נַהֲרֹתָ֣ם׀ עַל־יְאֹרֵיהֶ֣ם וְעַל־ אַגְמֵיהֶ֗ם וְעַ֛ל כָּל־מִקְוֵ֥ה מֵימֵיהֶ֖ם וְיִֽהְיוּ־דָ֑ם **וְהָ֤יָה דָם֙ בְּכָל־אֶ֣רֶץ מִצְרַ֔יִם וּבָעֵצִ֖ים וּבָאֲבָנִֽים**:

משנה מסכת סנהדרין פרק ד

(ה) כֵּיצַד מְאַיְּמִין (אֶת הָעֵדִים) עַל עֵדֵי נְפָשׁוֹת, הָיוּ מַכְנִיסִין אוֹתָן וּמְאַיְּמִין עֲלֵיהֶן. שֶׁמָּא תֹאמְרוּ מֵאֹמֶד, וּמִשְּׁמוּעָה, עֵד מִפִּי עֵד וּמִפִּי אָדָם נֶאֱמָן שָׁמַעְנוּ, אוֹ שֶׁמָּא אִי אַתֶּם יוֹדְעִין שֶׁסּוֹפֵנוּ לִבְדּוֹק אֶתְכֶם בִּדְרִישָׁה וּבַחֲקִירָה. הֶווּ יוֹדְעִין שֶׁלֹּא כְדִינֵי מָמוֹנוֹת דִּינֵי נְפָשׁוֹת. דִּינֵי מָמוֹנוֹת, אָדָם נוֹתֵן מָמוֹן וּמִתְכַּפֵּר לוֹ. דִּינֵי נְפָשׁוֹת, דָּמוֹ וְדַם זַרְעִיּוֹתָיו תְּלוּיִין בּוֹ עַד סוֹף הָעוֹלָם, שֶׁכֵּן מָצִינוּ בְקַיִן שֶׁהָרַג אֶת אָחִיו, שֶׁנֶּאֱמַר (בראשית ד) דְּמֵי אָחִיךָ צֹעֲקִים, אֵינוֹ אוֹמֵר דַּם אָחִיךָ אֶלָּא דְּמֵי אָחִיךָ, דָּמוֹ וְדַם זַרְעִיּוֹתָיו. דָּבָר אַחֵר, דְּמֵי אָחִיךָ, שֶׁהָיָה דָמוֹ מֻשְׁלָךְ עַל הָעֵצִים וְעַל הָאֲבָנִים. לְפִיכָךְ נִבְרָא אָדָם יְחִידִי, לְלַמֶּדְךָ, שֶׁכָּל הַמְאַבֵּד נֶפֶשׁ אַחַת מִיִּשְׂרָאֵל, מַעֲלֶה עָלָיו הַכָּתוּב כְּאִלּוּ אִבֵּד עוֹלָם מָלֵא. וְכָל הַמְקַיֵּם נֶפֶשׁ אַחַת מִיִּשְׂרָאֵל, מַעֲלֶה עָלָיו הַכָּתוּב כְּאִלּוּ קִיֵּם עוֹלָם מָלֵא.

**תנא דבי אליהו רבה (איש שלום) פרשה ח**

עשר מכות הביא הקדוש ברוך הוא על מצרים, וכולן לא באו עליהן אלא ממה שחישבו עליהן לעשות בהן לישראל, לפי שכל דרכיו אמת אין מידה רעה יוצאת מלפניו, אלא כל מידות טובות יוצאות מלפניו, ובשביל מעשיהן (מקולקלין) [המקולקלין] של בני אדם מידה רעה יוצאה עליהן, ואילו הן, דם צפרדע כינים ערוב דבר שחין ברד ארבה חשך מכת בכורות.

דם, מפני מה [בא] עליהן, ראו את ישראל שהן טובלין ממיטותיהן, ואת בנות ישראל שהן טובלות מן הנידה ומן המיטה, אחזו עליהן את המים כדי שלא יטבלו ויבואו זה על (זה) [זו] ויפרו וירבו, לפיכך הפך הקדוש ברוך הוא מימיהם לדם, שנאמר הפך לדם יאוריהם (תהלים ע"ח מ"ד), היה אומר לו מצרי לישראל, תן לי מים, נתן לו מים היו דם, אמר לו, שתה אתה, שתה ישראל היו מים, אמר לו, נשתה אני ואתה מכלי אחד, נחלקו, מים לישראל ודם למצרי, לקיים מה שנאמר, ולמען תספר באזני בנך וגו' [כי אני ה'], אני נאמן לשלם שכר ודין לפורענות.

צפרדעים, מפני מה באו עליהן, אמרו להן לישראל, צאו והביאו לנו שקצים ורמשים ונשחוק עמהן כמה שאנו רוצים, לפיכך הביא הקדוש ברוך הוא עליהן צפרדעים עד שנשמע קולן מתוך כריסן של מצריים שהיו אומרים קו לקו, ולא עוד אלא כשהיו הולכין לבית הכסא היו יוצאין מהן ונושכים אותם בנקביו ואין לו בושה כיוצא בה, שנאמר ושרץ היאר צפרדעים [וגו'] ובכה ובעמך וגו' (שמות ז' כ"ח וכ"ט). אמר לו פרעה למשה, בכשפים אתה בא עלי, קראו תינוקות מבית רבן ויעשו כיוצא בזה, שנאמר ויקרא גם פרעה לחכמים ולמכשפים וגו' (שם שם /שמות ז'/ י"א), ומשה ואהרן עשו את הדם ומכשפין עשו את הדם, משה ואהרן עשו צפרדעים ומצריים עשו צפרדעים, מיכן ואילך אין העולם יכול לבראות פחות מכעדשה.

כתוב אחד אומר ותעל הצפרדע (שם /שמות/ ח' ב') וכתוב אחד אומר ושרץ היאר צפרדעים (שם /שמות/ ז' כ"ח), כאי זה צד נתקיימו שני כתובין, ר' עקיבא אומר צפרדע אחת היתה, והיו מצריים מכין אותה במקל, והיו מנשרין ממנה צפרדעים עד שנתמלאתה כל ארץ מצרים צפרדעים, אמר לו ר' לעזר המודעי, מה לך אצל הגדה כלך מדברותיך אצל נגעים ואהילות, ותעל הצפרדע, שיש בו דיעה, בשעה שהעופות צמאים ובאים לשתות מים מן הייאורים ומן האגמים, קורא אותם, בואו ושתו ואל תיראו, עליהן הכתוב אומר, עליהם עוף השמים ישכון וגו' (תהלים ק"ד י"ב).

ארבע עשרה מיני כינים הביא הקדוש ברוך הוא על המצריים, ואילו הן, (ירקובין) [ירקונין], ירקובין, קפזווין, קפזיזות, כפונין, וכפבדרין, יעלי בתים, יעלי שדות, נמלה אבי עצל, נמלה אבי כנים, עכשים, וכיבי דחכיכי, ביוקי, בילי.

כנים מפני מה באו עליהן שמו את ישראל מכבדי בתים מכבדי שדות מכבדי דרכים מכבדי רחובות, האיש מכבד בית האשה והאשה מכבדת בית האיש, לפיכך הפך הקדוש ברוך הוא את עפר מצרים לכנים, שנאמר ויט אהרן [וגו'] (שם /שמות/ ח' י"ג), עד שלא (מינו) [מצאו] ישראל עפר שיכבדו.

ערוב, מפני מה בא עליהן, אמרו להן לישראל, צאו והביאו לנו זאבים ואריות והכניסו לבית מלחמתינו ונעשה בהם קיניגאות כמה שאנו רוצים, כדי שיהו במדברות החיצונים ולא יכנסו בתוך בתיהן ויבואו זה על (זה) [זו] ויפרו וירבו, לפיכך הביא הקדוש ברוך הוא [עליהם] כל חיות רעות שבעולם עד שאמרו, חטאנו, שנאמר ויעש ה' כן ויבא ערוב כבד וגו' ויקרא פרעה [וגו'] (שם /שמות/ כ' וכ"א).

[דבר], מפני מה בא (דבר) עליהן, שמו את ישראל רועי סוסין רועי חמורים רועי גמלים רועי בקר רועי צאן, כדי שיהו במדברות (החיצון) [החיצונים], ושלא יכנסו לתוך בתיהן (יבואו) [ויבואו] זה על (זה) [זו] ויפרו וירבו, לפיכך [הביא] הקדוש ברוך הוא (הביא) עליהן דבר, והרג [את] כל מה שירעו (את) ישראל, שנאמר הנה יד ה' הויה וגו' (שם /שמות/ ט' ג'), עד שלא מצאו ישראל בהמה שירעו.

שחין, מפני מה בא עליהן, שמו ישראל להחם [להם] את החמין ולהצנין להן את הצונין, לפיכך הביא הקדוש ברוך הוא עליהן שחין, כדי שלא יגעו במים בין חמין ובין צונין, שנאמר ויקחו את פיח הכבשן וגו' (שם /שמות ט'/ י'), ומה היו ישראל עושין באותה שעה, הולכים ונרחצין במים ונכנסין לתוך בתיהן בשמחה.

ברד, מפני מה בא עליהן, שמו את ישראל נוטעי גנות ופרדיסות וכל מיני אילנות כולן, שיהו במדברות החיצונין, ושלא יכנסו לתוך בתיהן ויבואו זה על (זה) [זו] ויפרו וירבו, לפיכך הביא הקדוש ברוך הוא ברד (שיבר) [ושיבר] כל נטעים שנטעו ישראל, שנאמר ויך הברד [וגו'], רק בארץ גושן [וגו'] (שם /שמות/ כ"ה וכ"ו), דבר שהוא חונה עליו נמלל, [שנאמר יהרג בברד גפנם ושקמותם בחנמל] ויסגר לברד בעירם ומקניהם לרשפים (תהלים ע"ח מ"ז).

ארבה, מפני מה בא עליהן, שמו את ישראל זורעי חטים ושעורין וכל מיני קטניות כולן שיהו במדברות החיצונות ולא יכנסו לתוך בתיהן ויבואו זה על (זה) [זו] ויפרו וירבו, לפיכך הביא הקדוש ברוך הוא ארבה ואכל כל מה שזרעו ישראל, שנאמר ויכס את עין כל הארץ וגו' (שם /שמות/ י' ט"ו).

חשך, מפני מה בא עליהן, ברוך המקום ברוך הוא שאין לפניו משוא פנים, פושעין היו בישראל, באותה שעה היה חשך למצרים ואור לישראל, כדי לקבור פושעים שבישראל, כדי שלא יהו מצריים אומרים, כשם שהיתה בנו מגפה כך היתה מגפה בהן, שנאמר לא ראו איש את אחיו [וגו'] (שם /שמות י'/ כ"ג).

בכוריהן למה מתו, לפי (שהיו אומרים) [שהוא אומר], ויאמר בילדכן וגו' (שמות א' ט"ז) זו עיצה טובה שגזרו עלינו, אילו אמרו, אם בת היא והמתן אותה ואם בן הוא וחי, כבר נתמעטו ישראל באותה שעה, דרכו של איש שישא עשר נשים ויהיו לו בנים נימולין, ואין דרכה של אשה שתינשא אפילו (שני) [לשני] בני אדם. ולא עשו כאשר דבר אליהן מלך מצרים (שם /שמות א'/ י"ז), ראה את הדבר כאילו נעשה, מיכן אמרו, אומות העולם נתפסין על המחשבה (מי) [כמו] שנעשה, אבל ישראל אין נתפסין עד שיעשה מעשה על ידיהן.

ומפני מה טבעו (בנהר) [בים], לפי שהוא אומר ויצו פרעה לכל עמו לאמר (שם /שמות א'/ כ"ב) ואין צויה אלא כרוז, שנאמר ויצו משה ויעבירו קול במחנה וגו' (שמות ל"ו ו'), נאמר כאן ציוה (יאין) [ונאמר] להלן ציוה, מה אותה ציוה כרוז אף ציוה האמורה כן כרוז. כל הבן הילוד היאורה תשליכוהו (שם /שמות/ א' כ"ב), ואף זו גזרו עצה טובה עלינו, אילו אמרו כל הבת היאורה תשליכוה כל הבן תחיון כבר נתמעטו שונאיהן של ישראל באותה שעה, דרכו של איש שישא עשר נשים ואין דרכה של אשה שתינשא אפילו לשני בני אדם. ומה היו עושים בני מצרים הרשעים, הולכין ומחזרין בעיירותיהן של ישראל, וכיון ששומעין קולה של אשה שצועקת בלידתה (והולכין) [הולכין] ואומרים לאבותיהן, ובאין ונוטלין בניהן של ישראל ומשליכין אותם בנהר, על אותה שעה אמרו, אחזו לנו שועלים (שה"ש =שיר השירים= ב' ט"ו), אילו המצריים הרשעים, [שועלים] קטנים (שם /שיר השירים ב'/), אילו בני המצריים, וכרמינו סמדר (שם /שיר השירים ב'/), אילו בית ישראל שהן משולין בכרם, שנאמר כי כרם ה' צבאות בית ישראל (ישעיה ה' ז'), ר' אליעזר הגדול אומר, כרמו של הקדוש ברוך הוא בית ישראל אל תציץ בו, ואם הצצת בו אל תרד לתוכו, ואם ירדת לתוכו אל תהנה ממנו, ואם נהנית ממנו אל תאכל מפירותיו, ואם הצצת וירדת ונהניתה ואכלתה מפירותיו סופו של אותו [איש] ליכרת מן העולם.

באותה שעה אמר הקדוש ברוך הוא למלאכי השרת, לאותה שעה יצרתי אתכם, רדו מלפני וראו בניי חביביי בני אברהם יצחק ויעקב שמשליכין אותן בנהר, ירדו מלפניו מבוהלין ועמדין במים עד ארכובותיהן ומקבלין בני ישראל ומניחין אותן כלפי סלעין, והקב"ה מוציא דדים מן הסלעים ומניקין אותן, שנאמר ויניקהו דבש מסלע וגו' (דברים ל"ב י"ג).

**שמות רבה (וילנא) פרשה יא סימן ב (פרשת וארא)**

אבל ארץ גושן שישראל יושבין בה לא היה שם ערוב שנאמר והפליתי ביום ההוא את ארץ גושן, א"ר אמי כאדם שאומר לחבירו לא יטול פלוני בטאריקי זו שפלוני פטרונו עומד עליהן, ושמתי פדות בין עמי, מלמד שהיו ישראל ראויין ללקות בזו המכה ונתן הקדוש ברוך הוא פדיונם המצרים, ואף לע"ל הקדוש ברוך הוא מביא עובדי כוכבים ומזלות הקדמונים ומשליכן לתוך גיהנם תחת ישראל, שנאמר (ישעיה מג) כי אני ה' אלהיך קדוש ישראל מושיעך נתתי כפרך מצרים כוש וסבא תחתיך.

**שמות רבה (וילנא) פרשה יד סימן ג (פרשת בא)**

לקיים מה שנאמר ואחרי כן יצאו ברכוש גדול, הה"ד ולכל בני ישראל היה אור וגו', בארץ גושן לא נאמר אלא במושבותם שכל מקום שהיה יהודי נכנס היה אור נכנס ומאיר לו מה שבחביות ובתיבות ובמטמוניות, ועליהם נאמר (תהלים קיט) נר לרגלי דבריך וגו', הרי ו' ימים של חשך שהיה במצרים והז' של חשך זה יום חשך של ים שנאמר (שמות יד) ויהי הענן והחשך ויאר את הלילה, כך היה הקדוש ברוך הוא שולח ענן וחשך ומחשיך למצרים ומאיר לישראל כשם שעשה להם במצרים וע"ז נאמר (תהלים כז) ה' אורי וישעי וגו', וכן לעתיד לבא יביא הקדוש ברוך הוא חשך שנאמר (ישעיה ס) כי הנה החשך יכסה ארץ וגו'.

List of the 10 plagues of Egypt in order:

1. Blood**[מכת דם](https://he.wikipedia.org/wiki/%D7%9E%D7%9B%D7%AA_%D7%93%D7%9D" \o "מכת דם)**
2. Frogs**[מכת צפרדע](https://he.wikipedia.org/wiki/%D7%9E%D7%9B%D7%AA_%D7%A6%D7%A4%D7%A8%D7%93%D7%A2" \o "מכת צפרדע)**
3. Lice or gnats**[מכת כינים](https://he.wikipedia.org/wiki/%D7%9E%D7%9B%D7%AA_%D7%9B%D7%99%D7%A0%D7%99%D7%9D" \o "מכת כינים)**
4. - [**מכת ערוב**](https://he.wikipedia.org/wiki/%D7%9E%D7%9B%D7%AA_%D7%A2%D7%A8%D7%95%D7%91)
5. [**מכת דֶּבֶר**](https://he.wikipedia.org/wiki/%D7%9E%D7%9B%D7%AA_%D7%93%D7%91%D7%A8) – [מגפת](https://he.wikipedia.org/wiki/%D7%9E%D7%92%D7%A4%D7%94" \o "מגפה) [דֶּבֶר](https://he.wikipedia.org/wiki/%D7%93%D7%91%D7%A8_(%D7%9E%D7%97%D7%9C%D7%94)" \o "דבר (מחלה))
6. Boils [**מכת שחין**](https://he.wikipedia.org/wiki/%D7%9E%D7%9B%D7%AA_%D7%A9%D7%97%D7%99%D7%9F)
7. Hail [**מכת ברד**](https://he.wikipedia.org/wiki/%D7%9E%D7%9B%D7%AA_%D7%91%D7%A8%D7%93) בתוך הברד התלקחה [אש](https://he.wikipedia.org/wiki/%D7%90%D7%A9)
8. Locust [**מכת ארבה**](https://he.wikipedia.org/wiki/%D7%9E%D7%9B%D7%AA_%D7%90%D7%A8%D7%91%D7%94)
9. Darkness [**מכת חושך**](https://he.wikipedia.org/wiki/%D7%9E%D7%9B%D7%AA_%D7%97%D7%95%D7%A9%D7%9A)
10. Death of firstborn [**מכת בכורות**](https://he.wikipedia.org/wiki/%D7%9E%D7%9B%D7%AA_%D7%91%D7%9B%D7%95%D7%A8%D7%95%D7%AA)
11. – ה[מים](https://he.wikipedia.org/wiki/%D7%9E%D7%99%D7%9D) ב[יאור](https://he.wikipedia.org/wiki/%D7%99%D7%90%D7%95%D7%A8) נהפכים ל[דם](https://he.wikipedia.org/wiki/%D7%93%D7%9D). הדגים שביאור מתים, והסירחון עולה. המצרים נאלצים לכרות [בארות](https://he.wikipedia.org/wiki/%D7%91%D7%90%D7%A8_%D7%9E%D7%99%D7%9D) כדי לשתות מים.
12. – המוני [צפרדעים](https://he.wikipedia.org/wiki/%D7%A6%D7%A4%D7%A8%D7%93%D7%A2) (לפי חלק מהפרשנים הכוונה ל[תנינים](https://he.wikipedia.org/wiki/%D7%AA%D7%A0%D7%99%D7%9F)[[5]](https://he.wikipedia.org/wiki/%D7%9E%D7%9B%D7%95%D7%AA_%D7%9E%D7%A6%D7%A8%D7%99%D7%9D#cite_note-5)) מתפשטים בכל ארץ מצרים, וחודרים לבתים. לבסוף הצפרדעים מתות והסירחון העולה מהפגרים ממלא את הארץ.
13. – המוני כינים תוקפות את המצרים וכל מצרים מתמלאת בכינים, המצרים חווים סבל רב מגירוד השיער שעל ראשם ואף לא מצליחים להפסיק את הגירוד הרב שתקף אותם.
14. [**מכת ערוב**](https://he.wikipedia.org/wiki/%D7%9E%D7%9B%D7%AA_%D7%A2%D7%A8%D7%95%D7%91) – "ערוב כבד" ממלא את בתי המצרים ואת אדמתם. על פי הפרשנות המסורתית, הערוב הוא תערובת של חיות טרף.
15. [**מכת דֶּבֶר**](https://he.wikipedia.org/wiki/%D7%9E%D7%9B%D7%AA_%D7%93%D7%91%D7%A8) – [מגפת](https://he.wikipedia.org/wiki/%D7%9E%D7%92%D7%A4%D7%94" \o "מגפה) [דֶּבֶר](https://he.wikipedia.org/wiki/%D7%93%D7%91%D7%A8_(%D7%9E%D7%97%D7%9C%D7%94)" \o "דבר (מחלה)) מכלה את כל בהמותיהם של המצרים. מחלה זו ככל הנראה אינה המחלה הנקראת היום דבר, היות שהמחלה המודרנית פוגעת בעיקר בבני אדם ולא בבהמות. גם אין זו מחלת [דֶבֶר הבקר](https://he.wikipedia.org/wiki/%D7%93%D7%91%D7%A8_%D7%94%D7%91%D7%A7%D7%A8), מכיוון שעם בעלי-החיים שנפגעו ממנה, על פי ספר שמות, נמנו גם סוסים, חמורים וגמלים, שאינם נדבקים ואינם חולים בדֶבֶר הבקר.
16. [**מכת שחין**](https://he.wikipedia.org/wiki/%D7%9E%D7%9B%D7%AA_%D7%A9%D7%97%D7%99%D7%9F) – [מחלת](https://he.wikipedia.org/wiki/%D7%9E%D7%97%D7%9C%D7%94" \o "מחלה) [אבעבועות](https://he.wikipedia.org/wiki/%D7%A9%D7%97%D7%99%D7%9F_(%D7%9E%D7%97%D7%9C%D7%94)" \o "שחין (מחלה)) תוקפת את המצרים ואת בהמותיהם.
17. [**מכת ברד**](https://he.wikipedia.org/wiki/%D7%9E%D7%9B%D7%AA_%D7%91%D7%A8%D7%93) – [ברד](https://he.wikipedia.org/wiki/%D7%91%D7%A8%D7%93" \o "ברד) כבד ניתך בארץ מצרים, שובר את העצים, פוגע בגידולים החקלאיים, והורג את האנשים והבהמות ששהו מחוץ לבתים. בתוך הברד התלקחה [אש](https://he.wikipedia.org/wiki/%D7%90%D7%A9), ואל הברד נלוו גם קולות מפחידים.
18. [**מכת ארבה**](https://he.wikipedia.org/wiki/%D7%9E%D7%9B%D7%AA_%D7%90%D7%A8%D7%91%D7%94) – [ארבה](https://he.wikipedia.org/wiki/%D7%90%D7%A8%D7%91%D7%94" \o "ארבה) כבד מגיע לארץ מצרים ואוכל את כל הגידולים שעוד נותרו אחרי ה[ברד](https://he.wikipedia.org/wiki/%D7%91%D7%A8%D7%93).
19. [**מכת חושך**](https://he.wikipedia.org/wiki/%D7%9E%D7%9B%D7%AA_%D7%97%D7%95%D7%A9%D7%9A) – במשך שלושה ימים שוררת [אפלה](https://he.wikipedia.org/wiki/%D7%97%D7%95%D7%A9%D7%9A) מוחלטת במצרים.
20. [**מכת בכורות**](https://he.wikipedia.org/wiki/%D7%9E%D7%9B%D7%AA_%D7%91%D7%9B%D7%95%D7%A8%D7%95%D7%AA) – ב[חצות הלילה](https://he.wikipedia.org/wiki/%D7%97%D7%A6%D7%95%D7%AA_%D7%94%D7%9C%D7%99%D7%9C%D7%94_(%D7%94%D7%9C%D7%9B%D7%94)) ב[ט"ו בניסן](https://he.wikipedia.org/wiki/%D7%98%22%D7%95_%D7%91%D7%A0%D7%99%D7%A1%D7%9F) מת הבן ה[בכור](https://he.wikipedia.org/wiki/%D7%91%D7%9B%D7%95%D7%A8) של כל [משפחה](https://he.wikipedia.org/wiki/%D7%9E%D7%A9%D7%A4%D7%97%D7%94) במצרים וכל בכור בבהמה.

**משנת רבי אליעזר פרשה יט עמוד 352**

[מכה] שביעית. מכת ברד. **מפני מה הביא עליהן מכת ברד**. מפני ששמו ישראל נוטעי גנות ופרדסין, שנ' ובכל עבדה בשדה. לפיכך הביא עליהן הברד, ושיבר אילנותיהן.

**רבי אברהם בן הרמב"ם שמות פרק ט פסוק יא (פרשת וארא)**

(יא) ולא יכלו החרטמים וג'. טעמו שנתהוו ברגליהם ושוקיהם אבעבועות ופצעיהם שמנעו אותם מלקום לפני משה בדרך הנימוס כמו שהיו רגילים לעשות שהרי עוד יבואר גדולת כבודו ע"ה אצלם (ככתוב) גם האיש משה וג' משיב חכמים אחור וג' נרתעו אחור מן התשוקה להדמות למשה ואהרן כלומר (להדמות להם) במעשיהם עד שלא בלבד שלא יכלו שוב להדמות אלא אף לא הועילה חכמתם למנוע את רושם המכה מהם אלא עשתה רושם בהם כמו שעשתה רושם בשאר ההדיוטות כי היה השחין בחרטמים ובכל מצרים:

**אמרי אמת שמות פרשת בא שנה תרעה**

גם אתה תתן בידנו זבחים ועולות וגו' (שמות י כה), הרמב"ן כתב שלמעשה לא לקחו זבחים משל פרעה, ובאמת קשה הלא המצרים עבדו לצאן ואיך יקחו מהם והלא נעבד אסור לקרבן (תמורה כח ב), ואולי על פי מה ששמעתי מאאז"ל על מה דכתיב בפרשה שעברה (ט ז) וישלח פרעה והנה לא מת ממקנה ישראל עד אחד ויכבד לב פרעה וגו' וקשה הלא נהפוך הוא כי כשראה שלא מת ממקנה ישראל איך הכביד לבו על ידי זה, ואמר הפירוש שהמצרים היו שוללים הרבה ממקנה ישראל כמו עתה (במלחמה) ואותו המקנה שהיה בידו משל ישראל לא מת (עי' שפ"א ליקוטים וארא) וכיון שראה פרעה שיש לו עוד הרבה מקנה על ידי זה הכביד לבו, וזה הפירוש גם כן כאן דגם אתה תתן וגו' היינו ממקנה ישראל שהיה בידו ועל זה מסיים וגם מקננו ילך עמנו לא תשאר פרסה, ואין כאן איסור נעבד דאין אדם אוסר דבר שאינו שלו (עי' ע"ז נד. חולין מ. וברש"י שם).

**שמות פרק ט פסוק א (פרשת וארא)**

(א) וַיֹּ֤אמֶר ה֙' אֶל־מֹשֶׁ֔ה בֹּ֖א אֶל־פַּרְעֹ֑ה וְדִבַּרְתָּ֣ אֵלָ֗יו כֹּֽה־אָמַ֤ר ה֙' אֱלֹהֵ֣י **הָֽעִבְרִ֔ים** שַׁלַּ֥ח אֶת־עַמִּ֖י וְיַֽעַבְדֻֽנִי: **שמות פרק ט פסוק יג (פרשת וארא)**

(יג) וַיֹּ֤אמֶר ה֙' אֶל־מֹשֶׁ֔ה הַשְׁכֵּ֣ם בַּבֹּ֔קֶר וְהִתְיַצֵּ֖ב לִפְנֵ֣י פַרְעֹ֑ה וְאָמַרְתָּ֣ אֵלָ֗יו כֹּֽה־אָמַ֤ר ה֙' אֱלֹהֵ֣י **הָֽעִבְרִ֔ים** שַׁלַּ֥ח אֶת־ עַמִּ֖י וְיַֽעַבְדֻֽנִי: